ตามฝัน... ร้านกาแฟและอาหาร ริมถนนข้าวหลาม ตกแต่งภายในได้สวยดี โซฟาสีสันสดใส มีบริการกาแฟ เค้ก มาการอง และอาหารนิดหน่อย 

วันนี้รับทานข้าวมาแล้ว ตั้งใจมาชิมกาแฟและเค้ก 

Hot Mocha' รสชาตจริงๆก็ถือว่าพอใช้ แต่ระดับของราคาจะสูงเกินไปหน่อย 60 บาท เป็นราคาที่แพงกว่ากาแฟร้อนแถวๆนี้นะครับ ถูกลงมาเล็กน้อย จะดูสมเหตุผลมากขึ้น

ได้ชิมเค้ก 2 ชนิด เค้กกาแฟ กับ เครปเค้ก ทั้งคู่ ราคา 95 บาท ก็รู้สึกว่าจะสูงเกินไปกับรสชาต ที่ออกจะธรรมดาๆ

มาการอง... ชิ้นละ 35 ขาย 3 ชิ้น 100 ไม่ผ่านครับ ไม่ใกล้เคียงกับมาการองที่อร่อยๆ และราคาก็ ไม่ใช่จะถูกๆซะด้วยสิ

เหลืออาหารครับ ที่ยังมิได้ชิม เลยขอเว้นไว้ก่อน โดยรวมร้านก็ดูน่านั่งดี ถ้าไม่ซีเรียสอะไรมาก

เวลาทำการ :  09.00 - 22.00